കണ്ണൂര് വിമാനത്താവളത്തില് കാസര്കോട് സ്വദേശിയില് നിന്ന് 9.45 ലക്ഷം രൂപയുടെ കറന്സി പിടികൂടി കണ്ണൂര്: www.kasargodvartha.com 28.09.2021 കണ്ണൂര് വിമാനത്താവളത്തില് കാസര്കോട് സ്വദേശിയില് നിന്ന് 9.45 ലക്ഷം രൂപയുടെ കറന്സി പിടികൂടി. മുഹമ്മദ് അന്വര് ആണ് പിടിയിലായത്. ഗോ എയര് ജി8 1518 വിമാനത്തില് ശാര്ജയിലേക്ക് പോകാന് എത്തിയതായിരുന്നു അന്വര്. കിയാല് സ്റ്റാഫും കസ്റ്റംസും പരിശോധനക്കിടെയാണ് പണം കണ്ടെത്തിയത്. 2000, 500 തുകകളുടെ നോട്ടുകളായി ഷൂസിലും സോക്സിലും വസ്ത്രത്തിലും ഒളിപ്പിച്ച നിലയിലായിരുന്നു പണം ഉണ്ടായിരുന്നത്.കസ്റ്റംസ് അസിസ്റ്റന്റ് കമീഷനര് ഇ വികാസിന്റെ നേതൃത്വത്തിലുള്ള സംഘമാണ് യാത്രക്കാരനെ പിടികൂടിയത്. ഇതുമായി ബന്ധപ്പെട്ട് കേസ് റെജിസ്റ്റര് ചെയ്ത് അന്വേഷണം നടത്തി വരികയാണെന്ന് സൂപ്രണ്ട് വി പി ബേബി പറഞ്ഞു.